text: अजमेर लोकसभा सीट पर भारतीय जनता पार्टी ने रामस्वरूप लांबा को अपना उम्मीदवार बनाया है। लांबा पूर्व केन्द्रीय मंत्री स्वर्गीय सांवरलाल जाट के पुत्र हैं। बीजेपी ने यहां हरसंभव जीत के लिए अपनी चुनावी फौज लगा दी है। वहीं, कांग्रेस ने यहां से डॉ. रघु शर्मा को अपना प्रत्याशी बनाया है। शर्मा केकड़ी से पूर्व विधायक और कांग्रेस सरकार में मुख्य सचेतक रह चुके हैं। साथ ही वर्तमान में राजस्थान कांग्रेस में उपाध्यक्ष पद पर हैं। कांग्रेस और बीजेपी के लिए नाक का सवाल बनी अजमेर सीट पर बीजेपी जहां वापस अपनी सीट पर कब्जा जमाना चाहती है वहीं, कांग्रेस भी जीत के लिए तोड़ ढूंढ़ने में लगी हुई है।